Xiangyang jijiu ji/卷4

襄陽耆舊記　卷第四　城邑

北津
襄［陽］城，本［楚之下邑；檀溪帶其西，峴山亘其南，］楚（國）之北津［也］.

［楚有二津，謂：從襄陽渡沔，自南陽界出方城關是也，通周﹑鄭﹑晉﹑衞之道；其東，則從漢津渡［漢，經］江夏出［平］皋關是也，通陳﹑蔡﹑齊﹑宋之道. ］

戰地
劉表嗣子北降，襄陽﹑［沔］（〓）北為戰伐之地. 自羊公鎭此，吳不復入. 晉［安西］（大）將軍庾翼將謀北伐，遂鎭襄陽.

柤中
［吳時，朱然［圍樊，］諸葛瑾（﹑萬彧）從沮中尋山險道［北］出柤中. ］“柤”，音如租稅之“租”.

柤中在上黃［西］界，去襄陽［城］一百五十里. 魏時，夷王梅敷兄弟三人部曲萬家屯此，分布在中盧﹑宜城西山鄢﹑沔二谷中. 土地平敞，宜桑麻，有水陸良田，沔南之膏腴沃壤，謂之“柤中”.

松子亭
蔡陽侯國有松子亭，下有神陂，中多魚，人捕不可得. 《南都賦》所稱.

牽羊壇
襄陽有壇號“牽羊壇”. ［舊傳，］刺史初至，必牽一羊詣壇繞之，以其遭數驗治州之年. （晉）［宋］文帝為刺史，羊行六遭不止，［强止之；］果八年而［後］遷.

活國城
山都縣活國城，臨沔水有大石激. 宅欲為水所毀. 其人五女皆大富，共斂錢作［激，全］其家宅.

（初）［又有］狠子［者］，家貲萬金，而自少不從父命. 父臨終，意欲葬山上，恐兒不從，曰：“葬我，著渚下石磧上. ”狠子曰：“我從來不奉教，今當從此一語. ”遂散盡家財，作石（像）冢，積土［繞］（遶）之，［成］一洲，長數百步. 元康中，始為水所壞. 今冢石皆如半榻許，數百枚聚水中. 狠子是前漢時人，［家在（山）［其］東五女（徼）［激］］.

樂宅戍
南陽城南九十里，有晉尚書令樂廣故宅.

廣，字彥輔，善清言，見重當時. 成都王，廣女婿. 長沙王猜之. 廣曰：“寧以一女而易五男！”猶疑之. 終以憂殞.

其故居，今置戍，因以為名.

張平子碑
張平子碑，是崔瑗之詞. 夏侯孝若為郡，薄其文，復刊碑陰為銘.

三公城
宛城南三十里，有一城，甚卑小，相承名“三公城”.

諸葛女郞墓
襄陽城南，邊大道有諸葛女郞墓者，是諸葛仲茂女也. 年十三﹑［四］亡，茂婦憐之，不能自遠，故近城葬之，日日往哭.

秦頡冢
秦頡者，字初起. 頡之南陽，過宜城. 中一家，東向大道. 住車視之曰：“此居處可作冢. ”後喪還，至此（處）［住］（住）［處］，車不肯前. 故吏為市此宅葬之. 今宜城城中大冢，前有二碑是也.

熨斗陂
宜城縣東北角有熨斗陂.

木蘭橋
木蘭橋者，今之猪蘭橋是也.

劉［和季］（季和）以此橋近荻，有蕺菜，於橋東大養猪. 襄陽太守皮府君曰：“作此，猪屎臭，當易名作‘猪蘭橋’耳，莫復云‘木蘭橋’也. ”初如戲［之］（言），而百姓遂易其名.

黎丘
秦豐，黎丘鄕人. 黎丘，楚地，故稱楚黎王. ［田戎號周成王，陳義稱臨江王. ］

呼鷹臺
劉表為荊州刺史，築呼鷹臺，作《野鷹來》曲.

楚王冢
齊建元中，盜發楚王冢，獲玉鏡﹑玉履；又得古書靑糸簡編.